CELEX: 32017R1980
Language: hu
Date: 2017-10-31 00:00:00
Title: A Bizottság (EU) 2017/1980 rendelete (2017. október 31.) a 2074/2005/EK rendelet III. mellékletének a bénulásos kagylóméreg (PSP) kimutatására irányuló módszer tekintetében történő módosításáról (EGT-vonatkozású szöveg. )

1.11.2017   
            
            
               HU
            
            
               Az Európai Unió Hivatalos Lapja
            
            
               L 285/8
            
         A BIZOTTSÁG (EU) 2017/1980 RENDELETE
   (2017. október 31.)
   a 2074/2005/EK rendelet III. mellékletének a bénulásos kagylóméreg (PSP) kimutatására irányuló módszer tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletre (1) és különösen annak 11. cikke (4) bekezdésére,
   tekintettel az emberi fogyasztásra szánt állati eredetű termékek hatósági ellenőrzésének megszervezésére vonatkozó különös szabályok megállapításáról szóló, 2004. április 29-i 854/2004/EK európai parlamenti és tanácsi rendeletre (2) és különösen annak 18. cikke 13. pontjának a) alpontjára,
   mivel:
   
               (1)
            
            
               A 854/2004/EK rendelet egyedi szabályokat állapít meg az emberi fogyasztásra szánt állati eredetű termékek hatósági ellenőrzésének megszervezése vonatkozásában, a 853/2004/EK rendelet pedig egyedi követelményeket állapít meg az állati eredetű élelmiszerek higiéniai szabályainak vonatkozásában. A tengeri biotoxinok elismert vizsgálati módszerei tekintetében e rendeletek végrehajtási intézkedéseit a 2074/2005/EK bizottsági rendelet (3) III. melléklete határozza meg.
            
         
               (2)
            
            
               A 2074/2005/EK rendelet III. melléklete I. fejezete 2. pontjának rendelkezése szerint, amennyiben a bénulásos kagylóméreg (PSP) kimutatására szolgáló módszer eredményei bizonytalanok, a biológiai módszer tekintendő referencia-módszernek.
            
         
               (3)
            
            
               A Codex Alimentarius Szakbizottság elemzési és mintavételi módszerekkel foglalkozó harminchatodik ülésén (4) (Budapest, Magyarország, 2015. február 23–27.) megerősítették, hogy a biológiai vizsgálati módszert továbbra is megtartják a Codex I-8.6.2. szakaszában IV. típusú módszerként (5).
            
         
               (4)
            
            
               A Codexben foglalt valamennyi módszer, ideértve a IV. típusú módszereket is, csak ellenőrzés, helyszíni szemle és szabályozás céljára (Principles for the establishment of methods of analysis [Az elemzési módszerek megállapításának alapelvei]), valamint – a felek megállapodása szerint – vitarendezés esetén (Guidelines for Settling Disputes on Analytical (Test) Results [Iránymutatás az analitikai (vizsgálati) módszerekkel kapcsolatos viták rendezésére] (CAC/GL 70-2009)) használható, de referencia-módszerként nem.
            
         
               (5)
            
            
               Figyelembe véve, hogy a IV. típusú módszerek nem használhatók referencia-módszerként, a jelenlegi uniós szabályozást a nemzetközi normákhoz kell igazítani.
            
         
               (6)
            
            
               Tekintettel arra, hogy jelenleg az AOAC 2005.06. hivatalos módszerben (Paralytic Shellfish Poisoning Toxins in Shellfish) közzétett ún. Lawrence-módszer használatos a kagylók ehető részeinek bénulásos kagylóméreg (PSP) tartalmának kimutatására, kézenfekvő, hogy ez a módszer legyen az említett mérgek kimutatására használatos referencia-módszer.
            
         
               (7)
            
            
               A 2074/2005/EK rendelet III. mellékletének I. fejezetét ezért ennek megfelelően módosítani kell.
            
         
               (8)
            
            
               Annak lehetővé tétele érdekében, hogy a tagállamok módszereiket a vegyi módszerhez igazíthassák, a biológiai vizsgálati módszer 2018. december 31-ig továbbra is alkalmazható referencia-módszerként.
            
         
               (9)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A 2074/2005/EK rendelet III. mellékletének I. fejezete helyébe a következő szöveg lép:
   
      „I. FEJEZET
      A BÉNULÁSOS KAGYLÓMÉREG (PSP) KIMUTATÁSÁRA IRÁNYULÓ MÓDSZER
      
               
                  1.
               
               
                  A kagylók ehető részeinek (az egész test vagy bármely ehető rész külön) bénulásos kagylóméreg (PSP) tartalmát a biológiai vizsgálati módszerrel vagy bármely más nemzetközileg elismert módszerrel összhangban kell kimutatni.
               
            
               
                  2.
               
               
                  Ha az eredmények bizonytalanok, az AOAC 2005.06. hivatalos módszerben (Paralytic Shellfish Poisoning Toxins in Shellfish) közzétett ún. Lawrence-módszer tekintendő referencia-módszernek.”
               
            
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2019. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. október 31-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 139., 2004.4.30., 55. o.
   
   
      (2)  HL L 139., 2004.4.30., 206. o.
   
   
      (3)  A Bizottság 2074/2005/EK rendelete (2005. december 5.) a 853/2004/EK európai parlamenti és tanácsi rendelet szerinti bizonyos termékekre és a 854/2004/EK és a 882/2004/EK európai parlamenti és tanácsi rendelet szerinti hatósági ellenőrzések megszervezésére vonatkozó végrehajtási intézkedések megállapításáról, a 852/2004/EK európai parlamenti és tanácsi rendelettől való eltérésről, valamint a 853/2004/EK és 854/2004/EK rendelet módosításáról (HL L 338., 2005.12.22., 27. o.).
   
      (4)  http://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites%252Fcodex%252FMeetings%252FCX-715-36%252FREP15_MASe.pdf
   
      (5)  A jelentés 56. pontja.